ಶಿವಣ್ಣನಿಗೆ ಜೊತೆಯಾದ ದಕ್ಷಿಣ ಭಾರತದ ಖ್ಯಾತ ನಟಿ ಶಿವಣ್ಣ ಮತ್ತು ಡಾಲಿ ಧನಂಜಯ್ ಅಭಿನಯಿಸಿದ್ದ ಸೂರಿ ನಿರ್ದೇಶನದ ಟಗರು ಬ್ಲಾಕ್ಬಸ್ಟರ್ ಹಿಟ್ ಆಗಿದ್ದು ನಮಗೆಲ್ಲಾ ಗೊತ್ತೇ ಇದೆ. ಈ ಚಿತ್ರ ಧನಂಜಯ್ ರನ್ನು ಡಾಲಿ ಮಾಡಿ, ಕನ್ನಡಕ್ಕೆ ಒಬ್ಬ ನಟ ರಾಕ್ಷಸನನ್ನು ಕೊಡುಗೆಯಾಗಿ ನೀಡಿತು. ಚಿತ್ರರಂಗದ ಇತಿಹಾಸದಲ್ಲೇ ಬೀರಿನ ಅಭಿಷೇಕ ಪಡೆದ ಮೊದಲ ನಟ ಬಹುಶಹ ಡಾಲಿ ಧನಂಜಯ್ ಒಬ್ರೇ ಅನ್ಸತ್ತೆ. ಈಗ ಮತ್ತೊಮ್ಮೆ ಹೊಸ ಚಿತ್ರಕ್ಕೆ ಈ ಜೋಡಿ ಒಂದಾಗಿದೆ. ಈ ಚಿತ್ರವನ್ನು ತಮಿಳಿನ ಖ್ಯಾತ ಛಾಯಾಗ್ರಾಹಕ ಮತ್ತು ನಿರ್ದೇಶಕ ವಿಜಯ್ ಮಿಲ್ಟನ್ ನಿರ್ದೇಶನ ಮಾಡುತ್ತಿದ್ದಾರೆ. ಇದು ಕನ್ನಡದಲ್ಲಿ ಅವರ ಮೊದಲ ನಿರ್ದೇಶನದ ಚಿತ್ರ. ದಯವಿಟ್ಟು ಗಮನಿಸಿ ಎಂಬ ಚಿತ್ರ ನಿರ್ಮಾಣ ಮಾಡಿದ್ದ ಕೃಷ್ಣ ಸಾರ್ಥಕ್ ಈ ಸಿನಿಮಾಗೆ ಹಣಕಾಸು ಹೂಡುತ್ತಿದ್ದಾರೆ. ಸಂಗೀತ ಅನೂಪ್ ಸೀಳಿನ್. ಈಗ ಹೊಸ ಸುದ್ದಿ ಏನೆಂದರೆ ಶಿವಪ್ಪ ಚಿತ್ರಕ್ಕೆ ದಕ್ಷಿಣ ಭಾರತದ ಖ್ಯಾತ ನಟಿ ಅಂಜಲಿ ಎಂಟ್ರಿ ಕೊಟ್ಟಿದ್ದಾರೆ. ಹಲವು ತಮಿಳು ಹಾಗು ತೆಲುಗು ಚಿತ್ರಗಳಲ್ಲಿ ಅಂಜಲಿ ಅಭಿನಯಿಸಿದ್ದಾರೆ. ಈಗ ಇದೇ ಮೊದಲ ಬಾರಿಗೆ ಒಬ್ಬ ಕನ್ನಡ ಸ್ಟಾರ್ ನಟನ ಜೊತೆ ಅಭಿನಯಿಸುತ್ತಿದ್ದಾರೆ. ಇದನ್ನು ಹೊರತುಪಡಿಸಿ ಕನ್ನಡದಲ್ಲಿ ಕಡಗು ತಮಿಳು ಚಿತ್ರದ ರಿಮೇಕ್ ನಲ್ಲೂ ಅಭಿನಯಿಸುತ್ತಿದ್ದಾರೆ. ಮೊನ್ನೆ ಚಿತ್ರದ ಮಹೂರ್ತ ಸಮಾರಂಭ ನೆರವೇರಿದೆ. ಈ ಚಿತ್ರಕ್ಕೆ ಶಿವಪ್ಪ ಎಂದು ಹೆಸರಿಡಲಾಗಿದೆ. ಈ ಚಿತ್ರದಲ್ಲಿ ಶಿವಣ್ಣ ಮೂರು ವಿಭಿನ್ನ ಪಾತ್ರಗಳಲ್ಲಿ ಕಾಣಿಸಿಕೊಳ್ಳಲಿದ್ದು ನವೆಂಬರ್ 23ರಿಂದ ಚಿತ್ರೀಕರಣ ಪ್ರಾರಂಭವಾಗಲಿದೆ. ಜೊತೆಗೆ ಇದೊಂದು ಆಕ್ಷನ್ ಪ್ಯಾಕ್ಡ್ ಕಮರ್ಷಿಯಲ್ ಚಿತ್ರ ಎಂದು ನಿರ್ದೇಶಕರು ತಿಳಿಸಿದ್ದಾರೆ. ಶಿವಣ್ಣ ಹಾಗು ಧನಂಜಯ್ ಜೊತೆ ದಿಯಾ ಖ್ಯಾತಿಯ ಪೃಥ್ವಿ ಅಂಬರ್. ಪೃಥ್ವಿ ಒಂದಾದ ಮೇಲೊಂದರಂತೆ ಸಿನಿಮಾಗಳನ್ನು ಮಾಡುತ್ತಲೇ ಇದ್ದಾರೆ. ಸದ್ಯಕ್ಕೆ ಲೈಫ್ ಇಸ್ ಬ್ಯೂಟಿಫುಲ್ ಸಿನಿಮಾದಲ್ಲಿ ಬ್ಯುಸಿ ಯಾಗಿರುವ ಪೃಥ್ವಿ ಈಗ ಶಿವಣ್ಣ ಮತ್ತು ಡಾಲಿ ಚಿತ್ರಕ್ಕೆ ಆಯ್ಕೆಯಾಗಿದ್ದಾರೆ. ಇದರ ಜೊತೆ ಶುಗರ್ ಲೆಸ್ ಚಿತ್ರದಲ್ಲೂ ಇವರೇ ನಾಯಕ. ಶಿವಣ್ಣ ಯಾವಾಗಲು ಬ್ಯುಸಿನೇ ಬಿಡಿ. ಈಗ ಸದ್ಯಕ್ಕೆ ಅವರು ಆರ್ ಡಿ ಎಕ್ಸ್, ಬೈರಥಿ ರಣಗಲ್, ಯೋಗರಾಜ್ ಭಟ್ಟರ ಸಿನಿಮಾ ಹೀಗೆ ಶಿವಣ್ಣ ಅವರ ಕೈಯಲ್ಲಿ ಹಲವು ಸಿನೆಮಾಗಳಿವೆ. ಇನ್ನು ಧನಂಜಯ್ ಕೂಡ ಬಡವ ರಾಸ್ಕಲ್ ಮುಗಿಸಿ ರತ್ನನ್ ಪ್ರಪಂಚದಲ್ಲಿ ಬ್ಯುಸಿ ಆಗಿದ್ದಾರೆ. ಧನಂಜಯ್ ಅಭಿನಯದ ಪೊಗರು, ಸಲಗ, ಡಾಲಿ ಚಿತ್ರಗಳು ಬಿಡುಗಡೆಗೆ ಸಿದ್ಧವಾಗಿದೆ.